kardosdrur/scandi-wiki huggingface dataset:
Ismail Nasiruddin af Terengganu

Sultan Almarhum Sultan Sir Ismail Nasiruddin Shah ibni Almarhum Sultan Zainal Abidin III KCMG (1906 eller 1907 – 20. september 1979) var den fjerde Yang di-Pertuan Agong (groft sagt svarende til en konge (valgkonge)) af Malaysia. Han regerede fra den 21. september 1965 og til den 20. september 1970. 

Hans sønnesøn Mizan Zainal Abidin af Terengganu var valgkonge af Malaysia i 2006 – 2011.

Sultan af Terengganu 
Ismail Nasiruddin var den 15. sultan af Terengganu i 1945 – 1979.
 
I 1942 døde Sulaiman Badrul Alam Shah, der var den 13. sultan, af en blodforgiftning. Den japanske militæradministration indsatte i stedet Ali Shah (død 1996) som den 14. sultan af Terengganu. 

Der var utilfredshed med Ali Shah. Dels på grund af hans samarbejde med japanerne og dels fordi han forskød sin officielle gemalinde for i stedet at gifte sig med en tidligere prostitueret.

I november 1945 besluttede statsrådet  for Terengganu at afsætte Ali Shah som sultan. I stedet valgte rådet Ismail Nasiruddin. Han blev dog først almindeligt anerkendt i 1949. Indtil sin død den 17. maj 1996 fastholdt den afsatte Ali Shah sit krav på tronen. 
 
Efter Ismail Nasiruddin død blev hans søn Mahmud af Terengganu den 16. Sultan af Terengganu i 1979 – 1998. Derefter blev tronen overtaget af sønnesønnen Mizan Zainal Abidin af Terengganu, der er den 17. Sultan fra 1998.

Referencer

Eksterne henvisninger 

Regenter af Malaysia
Helene de Svanenskjold

Helene Caroline Johanne Charlotte de Svanenskjold (19. december 1876 på Frederiksberg – 2. maj 1936) var en dansk skuespillerinde.

Hun var datter af fhv. landmand, assistent i Københavns Magistrat Peter Reginald Emil de Svanenskjold (1837-1913) og hustru Helene Catharina Thora Mathilde Baggesen, født Kroll (1844-1913). Hun forsøgte sig en overgang som teaterleder på August Rasmussens bevilling. I 1914 medvirkede hun i stumfilmen Detektivens Barnepige.

Helene de Svanenskjold var stiftsdame i Vallø.

Hun er begravet på Farum Kirkegård.

Eksterne henvisninger 
 

Helene
Skuespillere fra Danmark
Teaterledere fra Danmark
Danskere i 1800-tallet
Danskere i 1900-tallet
Personer fra Frederiksberg
Svanenskiold

de Svanenskiold (slægtens medlemmer har siden 1800-tallet skrevet sig de Svanenskjold) er en stadig blomstrende dansk adelsslægt tilhørende lav- og brevadelen.

Våben 
I blåt skjold en hvid svane på grønt græs med en grøn ring om halsen.

Historie 
Slægtens ældst kendte stamfader er degn i Hindsholm på Fyn Jørgen Pedersen Montanus (1666-1719). Han var fader til titulær generalauditør Jonas Jørgensen til Svanholm og Overberg (Orebjerg) (1702-1763), som var fader til generalkrigskommissær og kammerherre Niels Jørgensen til Svanholm og Overberg, som den 31. maj 1780 blev optaget i adelstanden med navnet de Svanenskiold (som en reference til godset).

Han var fader til hofjægermester Peder "Peter" Jørgensen de Svanenskiold til Farumgård mm. (1764-1829). Han havde sønnerne justitsråd, byfoged og borgmester i Nykøbing Sjælland Morten Joachim Ferdinand de Svanenskiold (1799-1876) og kgl. skovrider og kammerjunker Niels Emil Eduard de Svanenskjold (1806-1864), som var fader til Peter Vilhelm Honoratus de Svanenskjold (1839-1902), som var fader til Ludvig Edvard Hannibal de Svanenskjold (1875-1909).

Morten Joachim Ferdinand de Svanenskiold var fader til landmand, assistent i Københavns Magistrat Peter Reginald Emil de Svanenskjold (1837-1913) - som var fader til skuespillerinden Helene Caroline Johanne Charlotte de Svanenskjold (1876-1936) -, til assessor og fuldmægtig Johan Valdemar Alexis de Svanenskjold (1842-1895) - som var fader til missionæren Thora Johanne Martine Svanenskjold (1879-1965) - og til overordentlig stiftsdame i Vallø Nancy Kunigunde Emanuella "Ella" de Svanenskiold (1849-1927).

Kilder 
 Danmarks Adels Aarbog 1937.

 
Adelsslægter fra Danmark
Sirajuddin af Perlis

Raja Tuanku Syed Sirajuddin ibni Tuanku Syed Putra Jamalullail (født 17. maj 1943) var den tolvte Yang di-Pertuan Agong (svarende til en konge (valgkonge)) af Malaysia.

Han regerede fra den 13. december 2001 og til den 12. december 2006.

Hans far Putra af Perlis var valgkonge af Malaysia i 1960 – 1965.

Raja af Perlis 
Sirajuddin af Perlis blev den syvende raja (regerende fyrste eller konge) af Perlis, da faderen døde i år 2000.

Sirajuddin af Perlis har besøgt mange lande, herunder Storbritannien, Frankrig, Tyskland, Danmark, Østrig, Italien, Schweiz, Egypten, Spanien, Libyen, Holland, Belgien, Thailand og Saudi-Arabien.

 

Regenter af Malaysia
Christian Gottfried von Dilleben

Christian Gottfried von Dilleben (død 1783) var en dansk ingeniørofficer.

Han tilhørte en hollandsk militærslægt, hvoraf i tidsrummet 1650-1750 ikke færre end seksten medlemmer var officerer i dansk tjeneste. Dilleben var født før 1727, deltog som tilskuer på tysk-russisk side i Den Polske Arvefølgekrig for at studere fortifikationskunst og blev 1757-58 sendt til Norge som medlem af den kommission, der skulle levere en plan til forbedring af fæstningen Frederiksstad. Dilleben gjorde tjeneste i Holsten fra 1735; først som konduktør, senere som overkonduktør, og ved det holstenske ingeniørkorps' oprettelse 1763 blev han ingeniørmajor; vistnok med bopæl i Glückstadt. 1771 blev han af Struensee udnævnt til chef for Ingeniørkorpset med sæde i København, men måtte fratræde ved kabinetssekretærens fald det følgende år.

En række bygningstegninger, den ældste dateret 1736, er bevaret fra Dillebens hånd; mest til vagtbygninger og fæstningsporte i Holsten, der ikke er bevarede. I Glückstadt er en række af hans værker bevarede og viser, at Dilleben arbejdede i en nøgtern barokstil.

Værker 
(alle i Glückstadt)
 Ombygning af det kgl. giethus (1769)
 Vagtbygning (1741)
 Ombygning af Provianthuset (1768)
 Ny facade på Kremper Tor (1769)
 Matrosvagt (1769)
 Forbedringer af Hitler Skanse (1775)
 Corps de garde (1771)
Tilskrivninger: Tøjhuset i Glückstadt

Kilder 
 

Ingeniørofficerer fra Danmark
Arkitekter fra Danmark
Danskere i 1700-tallet
Barokarkitekter
Half-Life (serie)

Half-Life er en lang serie first-person shooter-action-computerspil udviklet af Valve Software.

Spil i Half-Life-serien:
 Half-Life - udgivet d. 19. november 1998
 Half-Life: Opposing Force - udgivet d. 31. oktober 1999
 Half-Life: Blue Shift - udgivet d. 12. juni 2001
 Half-Life: Decay - udgivet d. 14. november 2001
 Half-Life: Source - udgivet d. 1 juni 2004
 Half-Life 2 - udgivet d. 16. november 2004
 Half-Life 2: Deathmatch - udgivet d. 1. november 2004
 Half-Life 2: Lost Coast - udgivet d. 27. oktober 2005
 Half-Life 2: Episode One - udgivet d. 1. juni 2006
 Half-Life 2: Episode Two - udgivet d. 10. oktober 2007
 Black Mesa - udgivet d. 14. september 2012 / 5. maj 2015 (Steam)
 Half-Life 2: Episode Three - udgivet d. (ukendt) 
 Half-Life: Alyx - planlagt udgivelse marts 2020

Referencer 

Serie
Computerspilserier
First-person shooter
François Dieussart

François Dieussart er navnet på flere personer:

 François Dieussart (billedhugger) (død 1661) – fransk billedhugger
 François Dieussart (arkitekt) – arkitekt og billedhugger
François Dieussart (arkitekt)

François Dieussart (floruit 1701-1711) var arkitekt og billedhugger.

Han var indvandret til Danmark fra Tyskland (Mecklenburg?) og var måske i familie med Charles Philippe Dieussart. Han nævnes første gang i Danmark 1701, da han fik udbetalt 120 rigsdaler for en bygningsmodel. I årene 1705-10 opmålte han for Wilhelm Friedrich von Platen, som han var knyttet til, slotte i Holsten og Jylland. Dieussart søgte 5. marts 1705 stillingen som materialskriver og fik ansættelse som sådan 15. april 1710. Han hævede sin gage 1710 og 1711 og omtales derefter ikke mere.

Dieussart omtales som teaterkyndig ("dreven i Theatris, saa vel at ordonnere som at males").

Han tegnede Sorgenfri som lyststed for grev Carl Ahlefeldt (1705-06, tegning fra 1706 i Rigsarkivet, siden ombygget, fredet) og Farumgård for Jens Rostgaard (cirka 1705, fredet).

Kilder 
 Harald Langberg, "François Dieussart", i: Merete Bodelsen og Povl Engelstoft (red.), Weilbachs Kunstnerleksikon København: Aschehoug 1947-52.

Barokarkitekter
Arkitekter fra Danmark
Danskere i 1700-tallet
Ricochet

Ricochet er det franske ord for rikochettering, der betegner den proces, der opstår når en genstand (typisk et projektil) rammer en genstand og herefter kastes ud i en ny bane. Ricochet benyttes også på engelsk og kan henvise til:

Fiktion 
 Ricochet (superhelt), en superhelt i Marvel Comics universet
 Ricochet (Transformers), en række fiktive karakterer i Transformers-universet.
 Ricochet, en roman fra 2006 af Sandra Brown.

Musik 
 The Ricochet (Nummer af Dizzy Mizz Lizzy)
 Ricochet (band), en amerikansk countrymusic-gruppe
 Ricochet, bandet Ricochet's album a samme navn
 "Ricochet", en sang fra 1953 skrevet af Larry Coleman, Joe Darion og Norman Gimbel, der bl.a. blev indspillet af Teresa Brewer
 "Ricochet", den anden single for Faith No More's album King for a Day... Fool for a Lifetime
 Ricochet (Bay City Rollers album), et album fra 1981
 Ricochet (CatHead album), debutalbummet fra indierock artisten CatHead
 Ricochet (Nitty Gritty Dirt Band album), et album fra 1967
 Ricochet (Tangerine Dream album), det første livealbum af den tyske elektroniske musikgruppe Tangerine Dream
 Ricochet, et album udgivet af bandet Kenny.
 "Ricochet!", en sang af Shiny Toy Guns
 "Ricochet", en sang skrevet af David Bowie og udgivet på albummet Let's Dance fra 1983
 "Ricochet", en sang udgivet af sangeren September fra albummet Love CPR fra 2011
 "Ricochet", en sang af Starset fra deres andet album Vessels.

 Spil 
 Ricochet – et computerspil udviklet af Valve Corporation.
 Ricochet (video game), et arkadespil udviklet i 1989 af Superior Software
 Ricochet Xtreme (2001), en Breakout-klon udviklte af Reflexive Entertainment
 Ricochet Lost Worlds (2004), den anden Breakout-klon udviklet af Reflexive Entertainment
 Ricochet Lost Worlds: Recharged (2004), den tredje Breakout-klon udviklet af Reflexive Entertainment
 Ricochet Infinity (2007), den fjerde Breakout-klon udviklet af Reflexive Entertainment
 Ricochet'', et varemærke for video/PC-spil, der benyttes af Mastertronic til billige genudgivelser af andre udbyderes spil

Andet 
 Ricochet (boldspil) – et boldspil.
 Ricochet (film), en film fra 1991 af Russell Mulcahy
 Ricochet (skuespil), et skuespil fra 1993 af Malcolm Taylor
 Ricochet (TV produktionsselskab), et britisk TV produktionsselskab
 Ricochet (wrestler) - En wrestler født 1988
Pusztai-sagen

Árpád Pusztai har givet navn til Pusztai-sagen om afskedigelsen af en videnskabsmand som whistleblower og 
om genetisk modificerede fødemidler. I 1988 erklærede Pusztai offentligt at hans forskning af lectiner viste, at det skader rotters immunsystem og mavevæg at fodre dem med genmodificerede kartofler. Disse udtalelser førte til at Pusztai blev afskediget.

Sagens baggrund 

På grund af lectinernes biologiske aktivitet som pesticider, er fødemidler blevet genetisk modificeret med lectin-gener. Således indeholder vintergækker et aktivt lectin eller agglutinin benævnt GNA (for Galanthus nivalis agglutinin).  Der er bl.a. blevet udført forsøg med GNA-genet overført til kartofler.

Udtalelserne på TV  

I et interview på britisk TV (World in Action), sagde Pusztai, at hans forskningsgruppe havde observeret skader på tarmsystemet og immunsystemet på rotter fodret med de genetisk modificerede kartofler. Bl.a. sagde han:  "If I had the choice I would certainly not eat it", og  "I find it's very unfair to use our fellow citizens as guinea pigs". Disse bemærkninger startede en vedvarende debat om gensplejsede fødemidler.

Eksterne henvisninger og kilder 

 Gensplejsede kartofler - giftige eller ej ? NOAH 
 Anniversary of a Whistleblowing Hero. Huffington  Post

Genteknologi
Mikkel Wohlgemuth

Mikkel Wohlgemuth (født 4. juni 1995) er en dansk fodboldspiller, der spiller for for den danske klub FC Fredericia. 

Han har tidligere spillet for HB Køge.

Klubkarriere

FC København 
Som ungdomsspiller var Mikkel Wohlgemuth anfører for FC Københavns U19-hold, men var i 2013 og frem udtaget til klubbens førsteholdstrup. 

Wohlgemuth debuterede for FCKs førstehold den 16. maj 2013 i Superligakamp mod Randers FC, hvor han startede i startopstillingen.

Mikkel Wohlgemuth modtog i april 2014 prisen som årets største KB-talent og blev i sommeren 2014 officielt indlemmet i FCK's førsteholdstrup.

HB Køge

Vendyssel FF 
Han skrev i august 2018 under på kontrakt med Vendsyssel FF.

Noter

Eksterne henvisninger 

Fodboldspillere fra Danmark
Fodboldspillere fra FC København
Fodboldspillere fra HB Køge
Fodboldspillere fra Vendsyssel F.F.
Pandoravirus

Pandoravirus er en slægt af meget store vira, med genomer meget større end nogen anden kendt type af virus. Som andre meget store vira, Mimivirus og Megavirus, inficerer pandoravirus amøber, men dens genom, som indeholder 1,9 - 2,5 megabaser af DNA, er i størrelsesordenen dobbelt så stor som megavirus, og det adskiller sig væsentligt fra de andre store vira i udseende og i genom struktur.

Opdagelsen af pandoravirus, blev gjort af et fransk team af videnskabsfolk ledet af Jean-Michel Claverie og hans hustru Chantal Abergel, i juli 2013. 

Pandoravirus har en størrelse på cirka 1 µ og har lidt samme kugleform som bakterier. Genomet for den store variant Pandoravirus salinus indeholder ifølge forskerne 2556 formodede proteinkode sekvenser, af hvilke kun 6% har genkendelige træk med andre kendte organismer.

På trods af at virusens navn refererer til den ondsindede myte — Pandoras æske, så udgør viruset ikke nogen fare for menneskeheden.

Kilder 

Pandoraviridae
Videnskab i 2013
Jonas Jørgensen

Johannes "Jonas" Jørgensen (døbt 4. oktober 1702 i Viby Kirke på Fyn – 7. januar 1763 på Svanholm) var en dansk generalauditør og godsejer.

Jørgensen var søn af degn Jørgen Pedersen Montanus (1666-1719). Han blev 1757 forpagter af Rosenlund, Vesterbygård, Turebyholm og Vemmetofte. Fra 1748 var han selv ejer af Svanholm og Overberg (Orebjerg). Han var tillige titulær generalauditør. Han blev gift ca. 1724 med Marie Falck (født ca. 1684 i København - 12. juni 1752 sammesteds). Sønnen Niels Jørgensen blev adlet med navnet Svanenskiold.

Kilder 
 Personalhistorisk Tidsskrift, 8. række, 3. bind (1924)''.

Auditører fra Danmark
Godsejere fra Danmark
Danskere i 1700-tallet
Slægten Svanenskiold
Personer fra Fyn
Solar Impulse

Solar Impulse er et schweizisk eksperimentalfly lanceret af Bertrand Piccard og André Borschberg. Formålet med projektet er at etablere en kommunikationsplatform for nye tekniske, økologiske og økonomiske videnskaber. Det er derimod ikke noget mål at sætte en ny verdensrekord, men i stedet at konstruere et miljøvenligt motorfly drevet alene ved hjælp af solenergi.

Psykiateren Bertrand Piccard foretog i 1999 sammen med Brian Jones, som de første, en fuld jordomrejse i en varmluftsballon. Nu vil Piccard så foretage en fuld jordomrejse i det soldrevede fly Solar Impulse. Den 28. november 2003 indgik de en formel aftale efter at have analyseret mulighederne med École polytechnique fédérale de Lausanne.
 Året efter stiftede de selskabet Solar Impulse SA i et partnerskab med det europæiske rumfartsagentur ESA og det franske Dassault Aviation.

Den 3. december 2009 fløj den første prototype af Solar Impulse, med registringsnummer HB-SIA, sin jomfrurejse. I 2011 påbegyndte man bygningen af prototype nr. 2: HB-SIB, der har et vingespan lidt større end verdens største passagerfly A380. Den oprindelige plan var at foretage en jordomrejse i fem etaper i 2014, men det er blevet udskudt til 2015, på grund af en revne i den ene vinge. På lidt længere sigt er det meningen at den næste prototype skal have plads til to piloter, så det bliver muligt at flyve Jorden rundt i ét stræk.

Kilder

Eksterne henvisninger 

 Solar Impulse, officiel hjemmeside

Eksperimentalfly
Solenergi
Fredrik Kessiakoff

Fredrik Carl Wilhelm Kessiakoff (født 17. maj 1980 i Nacka, Sverige) er en svensk tidligere cykelrytter, der bl.a. har kørt for Astana Team, som han kom til i 2011. Han har tidligere kørt for Barloworld (2006-2009), Fuji-Servetto (2009) og Garmin Transitions (2010).

Sejre 
Han har vundet følgende sejre.
 2011: Østrig Rundt, 2. etape og samlet
 2012: Tour de Suisse, 7. etape (enkeltstart)
 2012: Vuelta a España, 11. etape (enkeltstart)

Referencer

Eksterne henvisninger 

 www.kessiakoff.com 
 Om Fredrik Kessiakoff på feltet.dk , læst 21. juli 2013

Mandlige cykelryttere fra Sverige
Cykelryttere ved sommer-OL 2004
Cykelryttere ved sommer-OL 2008
Deltagere for Sverige ved sommer-OL 2004
Deltagere for Sverige ved sommer-OL 2008
Morten de Svanenskiold

Morten Joachim Ferdinand de Svanenskiold (11. december 1799 på Svanholm – 11. marts 1876 i København) var en dansk jurist og borgmester, bror til N.E.E. de Svanenskjold.

Han var søn af ejer af Svanholm, hofjægermester Peter de Svanenskiold og Regine Dorothea Cathrine Qvistgaard, blev 1816 student fra Frederiksborg Latinskole og 1820 cand.jur. Han blev 1824 kopist i Københavns Politiret samt ved Politiets øvrige forretninger, 1831 fuldmægtig og samme år protokolsekretær i Højesteret, 1836 herredsfoged og skriver i Års og Slet Herreder, Bjørnsholm og Malle Sogne indbefattede, samt birkedommer og skriver i Løgstør Birk, 1843 virkelig kancelliråd, 1850 byfoged og byskriver i Nykøbing Sjælland, birkedommer og skriver i Dragsholm Birk, 1851 justitsråd, 1868 tillige borgmester i Nykøbing Sjælland, fik 1870 afsked og blev 17. august udnævnt til Ridder af Dannebrog.

Han blev gift 19. september 1836 i Holmens Kirke med Johanne Adelaide Mühlensteth (3. oktober 1813 i København - 30. november i 1893 i Farum), datter af kommandørkaptajn Malthe Christian Mühlensteth og Johanne Martine Nicoline Marie de Svanenskiold.

Han er begravet på Farum Kirkegård.

Kilder 
Danske Jurister 1736-1936.

Eksterne henvisninger 
 

Morten
Jurister fra Danmark
Byfogeder fra Danmark
Herredsfogeder fra Danmark
Borgmestre i Nykøbing Sjælland
Ikke-folkevalgte borgmestre fra Danmark (før 1919)
Riddere af Dannebrog
Danskere i 1800-tallet
Justitsråder fra Danmark
Michael Jacksons diskografi

Denne artikel indeholder en diskografi for den amerikanske sanger og sangskriver Michael Jackson.

Album

Studie albums

Opsamlinger

Andre albums (Remix, soundtracks, osv.)

Singles

Singler udgivet fysisk

Andre singler (Samarbejder med af andre kunstnere,)

Sange

Uudgivne Sange

Videografi

Musikvideoer

Filmografi

Video albums 

Diskografi
Jackson, Michael
Alf Lund

Alf Lund (1851—1918) var en norsk officer og ingeniør, søn af Bernt Lund.

Lund blev officer 1873, ansat i Kristiansandske infanteribrigade, hvor han 1904 blev oberstløjtnant. Han stod 1907—10 som oberst i Bergenske brigade og blev så generalmajor og chef for Kristiansandske brigade, ved ny hærordning 1 januar 1911 chef for tredje (kombinerede) brigade. Lund tjenstgjorde 1882—83 i den østerrigske hær, 1889 i belgisk skydeskole og deltog 1908 i de franske høstmanøvrer. 1891—93 var han sekretær i geværkomitéen og var flere år lærer i infanteriets skydeskole. 

Som ingeniør har han arbeidet i hjemlandet ved undersøgelsen af Vestlandsbanen og Sætersdalsbanen samt ved bygningen af Grevskabsbanen, Ofot—Luleåbanen, Tyvold—Arvedalsbanen og Sulitelmabanen med flere. Desuden var han virksom ved jernbaneanlæg i Sverige og Spanien. Endelig bestyrede han 1899—1904 sammen med broderen, oberstløjtnant Ole Wilhelm Lund, Luossavarabolagets store og mangeartede anlæg i Narvik.

Kilder 

 

Generaler fra Norge
Ingeniører fra Norge
Nordmænd i 1800-tallet
Nordmænd i 1900-tallet
N.E.E. de Svanenskjold

Niels Emil Edouard de Svanenskiold (skrev sig Svanenskjold) (14. februar 1806 – 10. november 1864) var en dansk forstmand, bror til Morten de Svanenskiold.

Han var søn af ejer af Svanholm, hofjægermester Peter de Svanenskiold og Regine Dorothea Cathrine Qvistgaard, Han var i perioden 1846 til 1851 den første kgl. skovrider ved Silkeborg Skovdistrikt med bopæl på Marienlund. Derefter kom han til 6. Kronborgske Distrikt i Mårum. I Silkeborg efterfulgte han Joachim Godske Nyholm i embedet og efterfulgtes selv af C.C. Klüver. Svanenskjold var forst- og jagtjunker, kammerjunker og Ridder af Vasaordenen.

Han var gift med Louise Groskoph (1806-1871).

Han er begravet på Farum Kirkegård.

Kilder 
 N.E.E. de Svanenskjold hos WikiSilkeborg

N.E.E.
Statsskovridere fra Danmark
Danskere i 1800-tallet
Riddere af 1. klasse af Vasaordenen
Mumien fra San Andrés

Mumien fra San Andrés (Momia de San Andrés) er en Guanchemumie der blev fundet i den lille by San Andrés i Santa Cruz de Tenerife (Tenerife, De Kanariske Øer, Spanien).

Dette er en af de bedst bevarede mumier der blevet fundet i De Kanariske Øer. Der hvor det er blevet opbevaret, har gjort på en måde der svarer til, hvad der sker med moselig som Grauballemanden, Tollundmanden, Lindowmanden og ligende. Denne mand på cirka 25 til 30 år og delvis dækket med gedeskind bundet med 6 strimler, der omgiver den. Det menes at en konge kunne være Aboriginal eller en førende figur i tidens Guanchersamfund.

Det blev opdaget i 50'erne af det tyvende århundrede og er opbevaret på Museo de la Naturaleza y el Hombre i Santa Cruz de Tenerife.

Kilde 
 El enigma de las momias: Claves históricas del arte de la momifcación en las antiguas civilizaciones

Guanchemumie
Antropologi
Guanchemumierne fra Neochea

Guanchemumierne fra Neochea (Momias guanches de Necochea) er to Guanchemumier, en mandlig og en kvindelig fundet på øen Tenerife (De Kanariske Øer).

De fik dette navn, fordi de blev illegalt udført i 1890 og endte på et museum i byen Necochea i Argentina, indtil 2003 hvor de blev leveret tilbage. Kvinden var omkring 20-24 og er pakket ind i et ligklæde bundt med svineskind. Det mandlige mumie er omkring 25-29 år og er placeret i en særlig position; hans fødder er bøjet bagover mod balderne.

Mumierne, der befinder sig i Museo de la Naturaleza y el Hombre i Santa Cruz de Tenerife, kan ifølge eksperter dateres tilbage til det niende århundrede.

Kilde 
 El enigma de las momias: Claves históricas del arte de la momifcación en las antiguas civilizaciones

Neochea
Antropologi
Guanchemumien i Madrid

Guanchemumien i Madrid (Momia guanche de Madrid) er en Guanchemumie fundet i Herques-kløften på øen Tenerife (Spanien) i slutningen af det attende århundrede. I øjeblikket befinder det sig på Nationale Arkæologiske Museum i Madrid.

Mumien kom til Madrid som en gave til Kong Karl 3. Mumien er en mand, der fremhæves for sin høje kvalitet af konservering. Tenerifes nuværende regering har søgt om dens hjemkomst til øen.

Kilde 
 El enigma de las momias: Claves históricas del arte de la momifcación en las antiguas civilizaciones

Madrid
Antropologi
Skydebanehaven

Skydebanehaven er en rekreativ oase og legeplads for Vesterbros beboere. 

Skydebanehaven fungerede tidligere som øvebane for Det Kongelige Kjøbenhavnske Skydeselskab og Danske Broderskab; en loge, hvor skydebrødre dystede i fugleskydning. I 1887 blev opført en høj mur af hensyn til de omkringliggende beboere og andre, der færdedes i området. 

Skydebrødrene forlod området i 1948, hvorefter Københavns Kommune overtog området, og der blev herefter indrettet en have som et rekreativt område. Haven omfatter i dag fritidsfaciliteter som legeplads, soppebasin, boldbur m.m.

Eksterne henvisninger 

Vesterbro
Parker i København
Eva Franchell

Eva Franchell (født 1952) er en svensk journalist, spindoktor og forfatter.

Hun arbejdede først som journalist ved Norrtejle Tidning. Hun er i dag lederskribent ved Aftonbladet.

I 1994 blev hun pressesekretær (spindoktor) for den svenske miljøminister Anna Lindh.
Franchell var vidne til mordet på Anna Lindh.

Franchells bog Partiet – En olycklig kärlekshistoria sammenfletter hendes egen historie med en personlig skildring af Socialdemokraterne fra Olof Palmes Sverige i 1970'erne op til Håkan Juholt.

Eksterne henvisninger 

Journalister fra Sverige